=== Kampvogne ===
[[Fil:A7v-wotan-diorama.jpg|thumb|Tysk kampvogn model A7V ''Wotan.'']]
Briterne anvendte de første kampvogne ved Flers den 15. september 1916. Kampvognen skulle genindføre den mobile krigsførelse ved at være immun overfor maskingeværild og derfor kunne bryde igennem tyskernes skyttegrave. For at skjule formålet blev de nittede panserplader omtalt som ''tanks'' (vandtanke), et ord der siden er blevet hængende. De første tanks/kampvogne hed blot Mark I, kunne køre 6-7 km/t og havde en besætning på otte mand. I stedet for et tårn havde de våbnene anbragt i [[kasemat]]ter på siderne. De fandtes i en 'kvindelig' udgave med maskingeværer og en 'mandlig' udgave der også havde to 57 mm kanoner. Den lave hastighed og tekniske upålidelighed gjorde, at de ikke fik brudt dødvandet<ref name="Forty">Forty, G.: Tank Action – From the Great War to the Gulf, 1995, Sutton Publishing, {{ISBN|0-86288-044-0}}.</ref>.
 
I Frankrig i 1917 udviklede bilfabrikken [[Renault]] [[Renault FT-17|FT-17]]. Det var en moderne udseende kampvogn med et drejeligt tårn med enten en 37 mm kanon eller et 8 mm maskingevær. De amerikanske pansertropper anvendte 514 Renault FT-17, bl.a. under kommando af den fra anden verdenskrig kendte pansergeneral [[George Patton]]<ref name="Forty" />.
 
Tyskland havde ikke det store behov for kampvogne og anvendte erobrede britiske. Dog udviklede de A7V Stürmpanzerkraftwagen i 1918 – et veritabelt 'landskib' med 18 mands besætning herunder en [[maskinmester]]. Kun tyve A7V blev fremstillet, og hver var blevet døbt ved afleveringen<ref name="Forty" />.
Historie